شەفەق نیوز/ سەرچەوەیگ ئەمنی لە نەجەف، ئمڕوو چوارشەمە، خەوەردا
لە دەسگیرکردن ئەفسەریگ هاتووچو سەرخوەش، بویە هووکار رووادویگ هاتووچو لەناوڕاس پارێزگاگە.
سەرچەوەگە ئەرا ئاژانس شەفەق نیوز وت: هێزیگ ئەمنی ئەفسەریگ
لە وەڕێۆبەرایەتی هاتووچو نەجەف و پلەی رائید خوەی و کوڕەگەی دەسگیر کرد، لەوەر رانین
ماشینەگەی وە سەرخوەشی، و بویەسە هووکار رووداویگ لەناوبەین دوو ماشین، وتیش؛ کوڕ ئەفسەرگەیش
لەو مەوقە لەناو ماشینەگە بویە.
سەرچەوەگە دیاری کرد ک هێزە ئەمنیەگە ماشین ئەفسەرەگە وەشکێ
و ٥ سەندووق مەی لەناوی پەیا کرد.
وتیش؛ ئەفسەرەگە خوازێد تاوانەگە بخەێدە بان کوڕەگەی، وەلێ
کوڕەگە باس وەچەودی خوەی لەنوای دەزگا ئەمنیەیلە کرد.
